OzLabs/hebrew-wiki-articles huggingface dataset:
תזמורת רדיו צפון גרמניה

תזמורת רדיו צפון גרמניה בהופעה ב-2010 בהמבורג
תזמורת רדיו צפון גרמניה (בגרמנית: NDR Elbphilharmonie Orchester ידועה גם בראשי התיבות, כתזמורת אלבפילהרמוני NDR) היא התזמורת היוקרתית ביותר בהמבורג ונחשבת לאחת התזמורות המעולות בגרמניה.

אולם הבית של התזמורת משנת 2017 הוא אולם הקונצרטים אלבפילהרמוני שבעיר המבורג. 

התזמורת נוסדה על ידי שלטונות הכיבוש הבריטיים אחרי מלחמת העולם השנייה, כיוון שתחנת רדיו המבורג הייתה היחידה שנותרה לפליטה במה שיהיה בהמשך לגרמניה המערבית. נגניה הראשונים באו בעיקר משורות תזמורת הרדיו שפעלה בהמבורג תחת שלטון הרייך הנאצי. הנס שמידט-איסרשטדט התגורר סמוך לאזור המבורג ועליו הוטלה המשימה להרכיב את התזמורת. ביצוע המשימה נמשך שישה חודשים. הקונצרט הראשון התקיים בנובמבר 1945 בניצוח שמידט-איסרשטדט, עם הכנר יהודי מנוחין כסולן. התזמורת ביקרה לראשונה בבריטניה בשנת 1951, כחלק מן הקונצרטים לחגיגות את הפתיחה מחדש של אולם הסחר החופשי במנצ'סטר.

התזמורת עשתה לה שם ברפרטואר הקלאסי והרומנטי, כגון יצירות ברוקנר ובטהובן כמו גם ביצירות בנות זמננו.

כיום המנצח הראשי של התזמורת הוא המנצח האמריקאי אלן גילברט.

==מנצחים ראשיים==

* אלן גילברט (2019 - ממשיך)
* תומאס הנגלברוק (2011 - 2019)
* כריסטוף פון דוהנאני (2004 - 2011)
* כריסטוף אשנבאך (1998 - 2004)* 
* הרברט בלומסטדט (1996 - 1998)
* ג'ון אליוט גרדינר (1991 - 1994)
* גינתר ואנד (1982 - 1990)
* קלאוס טנשטדט (1979 - 1981)
* משה עצמון (1972 - 1976)
* הנס שמידט-איסרשטדט (1945 - 1971)

== קישורים חיצוניים ==
* 

גרמניה, רדיו צפון 
גרמניה
גרמניה, רדיו צפון 
קטגוריה:המבורג: תרבות
תשבץ לבן

תשבץ לבן
תשבץ איטלקי לבן
תשבץ לבן הוא תשבץ שבו לא מסומנות ההפרדות (משבצות שחורות בתשבץ רגיל או קווים מעובים בתשבץ קו) בין המילים בשורות ובטורים השונים. הפותר אמור למצוא, בנוסף למילים המבוקשות בהגדרות, גם את מיקום ההפרדות ולסמן אותן.

בגלל הקושי הנוסף, קשה יותר לפתור תשבץ לבן, אולם פותרי התשבצים המנוסים, המחפשים לעצמם אתגרים, אוהבים אותם במיוחד, לכן יש הוצאות לאור המפיקות חוברות תשבצים על טהרת התשבצים הלבנים.

קל יותר לפתור תשבצים לבנים איטלקיים (ראו דוגמה בצד שמאל, למטה), משום שלגבי מיקום המילה, המבוקשת על פי ההגדרה, ידועה השורה או הטור, לעומת תשבץ לבן רגיל, שבו הטור או השורה אינם ידועים.

== תשבצים לבנים עם סיוע ==
לעיתים מוגש לפותר סיוע בתוך מסגרת התשבץ הלבן, כדי שתהיה לו נקודת התחלה לפתרון. הסיוע יכול להיות מילה או שתיים, המופיעות במקום המיועד להן, או הצבה של חלק מהנקודות השחורות או הקווים המפרידים. רישום מילה בתוך מסגרת התשבץ הלבן גורר מידע על מיקום הנקודות השחורות/הקווים המפרידים, בתחילתה ובסופה.

== קישורים חיצוניים ==
* [http://www.tashbetsim.com/?p=228 תשבץ לבן] באתר של הוצאת ענבר

לבן
הנס שמידט-איסרשטדט

הנס שמידט-איסרשטדט (בגרמנית: Hans Schmidt-Isserstedt; 5 במאי 1900, ברלין – 28 במאי 1973, הולם-הולשטיין, גרמניה) היה מנצח ומלחין גרמני. הוא למד מוזיקה בהיידלברג ובמינסטר. עוד למד הלחנה אצל פרנץ שרקר בבית הספר הגבוה למוזיקה בברלין וקיבל דוקטורט בשנת 1923. הוא היה מנצח חזרות באופרה של וופרטאל משנת 1923. בשנים 1928 ל-1931 ניצח על האופרה של רוסטוק ומשנת 1931 עד 1933 על האופרה של דרמשטאדט. שמידט-איסרשמידט החזיק במשרת המנצח הראשון באופרה של המבורג משנת 1935 עד 1943. בשנת 1944 התמנה למנהל מוזיקלי באופרה הממלכתית של ברלין.

ב-1945, אחרי תום מלחמת העולם השנייה, הזמין שלטונות הצבא הבריטי את שמידט-איסרשטדט לייסד תזמורת ברדיו צפון גרמניה בהמבורג. הוא ארגן תוך שישה חודשים את תזמורת רדיו צפון גרמניה וניצח על הקונצרט הראשון שלה בנובמבר 1945. מכאן המשיך כמנצח הראשי הראשון של התזמורת. משנת 1955 עד 1964 כיהן גם כמנצח הראשי של התזמורת הפילהרמונית המלכותית של סטוקהולם.

הקלטות של שמידט-איסרשטדט לכל הסימפוניות של בטהובן זכו להערכה גבוהה. שמידט-איסרשטדט מוכר בגרמניה כתומך מושבע במוזיקה של מייקל טיפט. המוזיקה שלו עצמו כוללת שירים, אופרה אחת ויצירות לתזמורת. בנו היה מפיק התקליטים הבריטי אריק סמית'.

==קישורים חיצוניים==

==הערות שוליים==

קטגוריה:מנצחים גרמנים
קטגוריה:מלחינים גרמנים
קטגוריה:גרמנים שנולדו ב-1900
קטגוריה:גרמנים שנפטרו ב-1973
נפתיס

נפתיס (נבתחית) היא האלה המגינה על המתים במיתולוגיה המצרית. היא בתם של גב ונות, אחותו ואשתו של סת, אחותם של איזיס ואוזיריס, ואימו של אנוביס. בניגוד לבני משפחתה, הידע אודותיה מועט. מתוארת לרוב כ"גבירת הבית" והדבר משתקף בסמל ההירוגליפי של בית שהיא נושאת על ראשה בציורים רבים. 

היא ממונה על עזרה למתים לעבור בשלום את הדרך לעולם הבא, והיא אחת מהשופטים שמחליטים אם המת ראוי להיכנס לעולם הבא.

נפתיס מוזכרת גם כאלה המגנה על פרעה מפני אויביו, אותם היא יכולה לחסל בעזרת משב נשימתה בלבד. 

נפתיס עסוקה לרוב בשימור הגוף ובהגנה עליו אחרי המוות. היא מגלמת את כוח הריפוי של האבל כמו גם הגנה עדינה, ולעיתים שקטה, על אחרים. היא מצביעה על החוכמה של פרישה מהחיים כדי להתאבל, להרהר, לקבל תובנות חדשות ולהיטען מחדש כשהאנרגיה התרוקנה. צבעיה הם ירוקים בהירים ואפורים כסופים.

עזרה לאחותה איזיס לחבר את שלושה עשר חלקי גופתו של אוזיריס ולהפיח בו רוח חיים.

==ראו גם==
* אלוהויות במצרים העתיקה

==קישורים חיצוניים==

* 

קטגוריה:אלות מצריות
קטגוריה:אלות מוות
ג'רום מוייסו

ג'רום מוייסו (בצרפתית: Jérôme Moïso; נולד ב-15 ביוני 1978 בפריז) הוא כדורסלן צרפתי המשחק בעמדת הסנטר, בעבר שיחק בליגת ה-NBA.
== קריירה ==
לאחר שסיים את קריירת המכללות שלו באוניברסיטת קליפורניה בלוס אנג'לס, העמיד עצמו מוייסו לבחירה בדראפט. נבחר בדראפט ה-NBA לשנת 2000 ושיחק עבור בוסטון סלטיקס, עבור ניו אורלינס הורנטס, עבור טורונטו ראפטורס ועבור קליבלנד קאבלירס.

מויסו שיחק גם בקבוצה הרוסית חימקי מוסקבה, בלוטומטיקה רומא ובקלימאמיו בולוניה האיטלקיות, בריאל מדריד, בחובנטוד בדאלונה ובבילבאו באסקט הספרדיות, בג'יאנגסו דרגונס הסינית ובבי.סי. דניפרו האוקראינית. את הקריירה שלו סיים מוייסו בפיראטאס דה קואברדילס.

==קישורים חיצוניים==

קטגוריה:כדורסלנים צרפתים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני בוסטון סלטיקס
קטגוריה:כדורסלני ניו אורלינס הורנטס
קטגוריה:כדורסלני טורונטו ראפטורס
קטגוריה:כדורסלני ניו ג'רזי נטס
קטגוריה:כדורסלני קליבלנד קאבלירס
קטגוריה:כדורסלני חובנטוד בדאלונה
קטגוריה:כדורסלני חימקי
קטגוריה:כדורסלני ריאל מדריד
קטגוריה:כדורסלני בילבאו באסקט
קטגוריה:כדורסלני ג'יאנגסו דרגונס
קטגוריה:בחירות דראפט של בוסטון סלטיקס
קטגוריה:צרפתים שנולדו ב-1978
ראס א-שטן

ראס א-שטן (או "ראס אל שטן", בערבית: رأس الشيطان, "הראש של שני החופים") הוא מפרץ הנמצא כ-50 ק"מ דרומית לטאבה, בחצי האי סיני שבמצרים. רצועת החוף ראס א-שטן נחשבת ליעד תיירותי בקרב ישראלים רבים, חרף אזהרות מסע רשמיות לשטח מצרי זה וכן לסיני כולה.

השם ניתן לרצועה, מכיוון שישנו הר סלעי, בתוך הים, עם בליטה בקצהו, הנראית כמו ראש והוא למעשה נקודת ההשקה/המפגש של שני החופים: "מון איילנד" ו"ראס סיני".

תיירים ישראלים רבים, אשר טיילו ונפשו במפרץ, בסוף שנות ה-80, טעו ושבשו את הגיית השם בערבית ל"ראס השטן", זאת בשל קצה ראש ההר הסלעי, הנראה בחושך ובלילה כמו ראש של שטן.

רצועת החוף משופעת שוניות אלמוגים, המושך צוללים.

==מתקפת הטרור בחוף==

בליל ה-7 באוקטובר 2004 התפוצצו שלוש מכוניות תופת באזורי נופש המאופיינים בתיירות ישראלית בחופי סיני וגרמו למותם של 34 בני אדם מהם 13 ישראלים, ופציעתם של כ-100. שניים מהמטענים התפוצצו בראס א-שטן והשלישי, הגדול מכולם, בטאבה. בראס א-שטן התפוצצו המטענים בכניסה לשני חופים, "חוף מובארכ" (הידוע כיום בשמו ״ראס סיני״) וה"מון איילנד", אשר בו נהרגו שלושה ישראלים ונפצעו שמונה נוספים.

בשנת 2006 הורשעו יונס מוחמד מחמוד, אוסאמה א-נחלאוי ומוחמד ג'איז סבח בביצוע מעשה טרור, רצח, אחזקת נשק לא-חוקי והשתייכות לארגון טרור, ונגזר עליהם גזר דין מוות. השלושה היו חברים בארגונים אסלאמיים, אך לא הוכח הקשר ביניהם לבין ארגון הטרור אל-קאעדה.

==לקריאה נוספת==
* מתיו טיג, סיני – חלום ושברו – מרירות המולידה טרור רוחשת בקרב שבטי הבדואים בחצי האי סיני, נשיונל ג'יאוגרפיק ישראל, גיליון 130, מרץ 2009

== קישורים חיצוניים ==
* 
* 

==הערות שוליים==

קטגוריה:סיני: גאוגרפיה
קטגוריה:מצרים: מפרצים
קטגוריה:מפרץ אילת
ספר הקנה

ספר הקנה הוא פירוש לתרי"ג מצוות, השייך לספרות הקבלה הקדם-לוריאנית. ככל הנראה זו יצירה שנערכה במהלך המאה ה-14 או בראשית המאה ה-15. סגנונו דומה לספר הפליאה ונראה כי מחבר אחד להם, כותבים רבים כינו את ספר הפליאה בשם ספר הקנה.

== מחבר הספר ==
בזהות מחבר הספר ישנו ויכוח בין החוקרים. הספר מיוחס במסורת לרבי נחוניה בן הקנה או לרב אביגדור קרא. הקדמת הספר מתחילה ובהמשך מזכיר חלום שאביו חלם בשנת ד'תקי"א (751). כבר החיד"א פקפק בכך שהמחבר הוא רבי נחוניה בן הקנה או שהוא חי בתקופת התנאים, שכן הוא מזכיר בספר את אביי ורבא. וכבר לפני כן כתב הרב משה קורדובירו שאין רבי נחוניא מחבר "ספר הקנה", כיון שהקנה מקלל את עמי הארץ ומתפלל עליהם לרעה, מה שלא תואם לדמותו של רבי נחוניה, וכן מצויים בו ציטוטי לשון מהרמב"ם.

רוב החוקרים טוענים שהספר נכתב בספרד. לעומת זאת, החוקר אהרן (אדולף) ילינק סבור היה כי מדובר במחבר שחי בביזנטיון, ובעקבותיו צעד גם פרופ' ישראל מ' תא-שמע אשר טען כי מחבר הספר הוא מיוון מכיוון שהוא מצטט קטעים מתפילת העמידה בנוסח רומניא.

לגבי זמן החיבור נחלקו החוקרים רבות והטווח משתרע על כל המאה ה-14 והמאה ה-15. פרופסור מיכל אורון הביאה ראיות רבות לכך שחובר באימפריה הביזנטית בסוף המאה ה-14 או בתחילת המאה ה-15.

== סגנונו ==
הספר כתוב כדיון בין תלמיד למורו. התלמיד מרבה לשאול על סתירות לכאורה בין דברי חז"ל לפשוטם של הכתובים, וכן על קשיים שיש בדרשותיהם על הכתוב. רבו עונה לו שמדובר בהסתרת סודות עמוקים שהם השורש האמיתי להבנת התורה ודברי הנביאים.

=== השפעות על שבתאות ===
בספרה "נשים והכפירה השבתאית" שיערה עדה רפפורט-אלברט שספר הקנה ושאלותיו ותשובותיו לגבי חיוב נשים או פטור ממצוות שונות, התלויה בחטא אדם הראשון, שלא באשמתה של חוה, היווה את הבסיס המרכזי לרעיון שחרור האישה של שבתאי צבי, ולתפיסה שהגעתו כמשיח משחררת אותן סוף סוף מן העונש על החטא הקדמון.

== הפצת הספר והתנגדות לו ==
הספר הודפס על ידי הרב שלמה לוצקר בעיר פאריצק בשנת ה'תקמ"ו (1786). הספר הודפס שוב בשנת ה'תרנ"ד (1894) בעיר קראקא ללא ההקדמה שהודפסה בחלקה בנפרד עם פירוש.

בספר יש דברים הנוגדים את דברי חז"ל, ואף דברים הנראים כמבזים את התורה שבכתב ושבעל פה. בשנים שלאחר מלחמת העולם הראשונה, החלה לצוץ התנגדות לספר בקרב רבנים. הרב יצחק אייזיק שר כתב ביקורת על אופן כתיבת הספר המשלב ניגוח של דברי חז"ל, ומשום כך התנגד לקריאה ולימוד מן הספר הזה:

==לקריאה נוספת==
* ישראל מ' תא שמע,"היכן נתחברו ספרי ה'קנה' וה'פליאה'?" בתוך "כנסת מחקרים: עיונים בספרות הרבנית בימי הביניים, כרך ג: איטליה וביזנטיון", ירושלים תשס"ו

==קישורים חיצוניים==
*[http://www.hebrew.grimoar.cz/anonym/sefer_ha-kana.htm הטקסט של ספר הקנה] ללא ההקדמה
*אנציקלופדיה אוצר ישראל, [https://www.hebrewbooks.org/pdfpager.aspx?req=3075&pgnum=207 כרך ט', עמוד 199, ערך קנה] (אתר HebrewBooks)
*[https://hebrewbooks.org/22615 מהדורת תרנ"ד] באתר HebrewBooks
*
* 
* [https://hebrewbooks.org/6355 ספר הקנה באתר היברובוקס].

== הערות שוליים ==

קטגוריה:ספרי קבלה
קטגוריה:יצירות שמחברן אינו ידוע
קטגוריה:פסאודואפיגרפיה
שארל קסביה תומא דה קולמר

אריתמומטר
שארל קסביה תומא דה קולמאר (בצרפתית: Charles Xavier Thomas de Colmar; 1785–1870) היה ממציא ויזם צרפתי. עיצב והמציא את האריתמומטר בשנת 1820.
היה זה המחשבון המכני המוצלח הראשון שהיה מסוגל לבצע פעולות חיבור, חיסור, כפל וחילוק. המחשבון של תומא עשה שימוש בעקרונות ממחשבונים מכניים קודמים. הוא נחשב בזמנו כמחשבון האמין ביותר, והוא יוצר במשך כ-90 שנה.
האריתמומטר היה גדול-ממדים, ויכול היה לתפוס שולחן עבודה שלם.

==קישורים חיצוניים==

* [https://web.archive.org/web/20020514062633/http://www.geocities.com/SiliconValley/Horizon/1404/patcol.html קישור לפטנט]
* 

קטגוריה:מחשבונים
קטגוריה:ממציאים צרפתים
קטגוריה:חלוצי המחשוב
קטגוריה:צרפתים שנולדו ב-1785
קטגוריה:צרפתים שנפטרו ב-1870
טמפרטורת פלאנק

טמפרטורת פלאנק, המהווה את אחת היחידות הבסיסיות במערכת יחידות פלאנק, היא הטמפרטורה הגבוהה ביותר הניתנת למדידה. בקוסמולוגיה מקובל להתייחס לטמפרטורת פלאנק כאל ציון דרך בהתקררות היקום לאחר המפץ הגדול. לא ניתן לשחזר את מצבו של היקום קודם לרגע שבו הטמפרטורה ירדה עד כדי טמפרטורת פלאנק. 

==הערך==

ערכה של טמפרטורת פלאנק ביחידות קלווין, הוא:
<math display="block">T_P = \sqrt{\frac{\hbar c^5}{G k_B^2}} = 1.41679\cdot10^{32}\,K </math>
טמפרטורת פלאנק גדולה ב-25 סדרי גודל מטמפרטורת ליבת השמש וב-23 סדרי גודל מהטמפרטורה הגבוהה ביותר שהושגה בניסוי על פני כדור הארץ (2 מיליארד קלווין ב-Z machine).

==הקשר לאורך פלאנק==

כל גוף פולט קרינה בהתאם לטמפרטורה שלו. קרינה זו קרויה קרינת גוף שחור. חוק וין מאפשר לחשב את אורך הגל המרכזי של הקרינה, ועבור גוף שחומם לטמפרטורת פלאנק, ערכו של אורך הגל המרכזי הוא:
<math display="block">\lambda = \frac{hc}{k_Bx T_P}=\frac{hc}{k_Bx\sqrt{\frac{\hbar c^5}{G k_B^2}}}=\frac{2\pi}{x}\,l_P </math>
<math>\,l_P</math> מסמל את אורך פלאנק, שהוא האורך הקצר ביותר הניתן למדידה. <math>\,x</math> הוא קבוע חסר ממדים שערכו קרוב ל-4.96, ולכן אורך הגל האופייני הוא מסדר גודל של אורך פלאנק, כלומר טמפרטורה גבוהה יותר מטמפרטורת פלאנק תייצר קרינה שאורך הגל שלה קצר יותר מאורך פלאנק ולכן לא ניתן יהיה למדוד אותה.
==הערות שוליים==

קטגוריה:יחידות פלאנק
קטגוריה:טמפרטורה
נינה קציר

נינה קציר (4 באוקטובר 1914 – 12 במרץ 1986) הייתה רעיית נשיא מדינת ישראל, פרופ' אפרים קציר, ומורה לאנגלית בתיכון המאוחד שברחובות.

==ביוגרפיה==
נולדה במוגילב למשפחת גוטליב. בגיל 16 עלתה לארץ בגפה והתיישבה ברחובות, בבית סבה. נינה לקחה שיעורים פרטיים אצל אפרים קצ'לסקי בתקופה בה עבד בהוראה בגימנסיה.
אפרים פטר אותה מתשלום על שיעוריו כיוון שחיבב אותה. השניים נישאו בפברואר 1938.

בסיום לימודיה בסמינר בית הכרם בירושלים, עבדה כמורה. לימדה עברית באולפנים לעולים חדשים ולימדה אנגלית בבתי ספר. כמורה לשפה האנגלית, התפרסמה בשיטות ההוראה המודרניות שפיתחה.

בעיתון ג'רוסלם פוסט הייתה בעלת טור שהוקדש לבעיות ההוראה בשפה זרה. בשנת 1973 כתבה את ספר ההסברה לתיירים "עברית עם חיוך" שראה אור בהוצאת משרד התיירות.

כרעיית נשיא המדינה יזמה מפגשים בין סופרי ילדים לבין ילדים. ביוזמתה נחגג בישראל שבוע הילד הבינלאומי, במסגרת פעילויותיו מספרות נשות דיפלומטים על ישראל לילדים בארץ מוצאן.

לאחר מלחמת יום הכיפורים חוללה סערה זוטא, כאשר יזמה חלוקה של אלפי גיליונות "פלייבוי" לחיילים שבחזית לאור בקשה של חיילים.

קציר פעלה במסגרת "קרן נורית" לזכר בתה וארגנה מטעמה פעילויות לרווחת בני נוער. ב-1978 הוקם לזכר הבת "המרכז העירוני לתיאטרון ע"ש נורית קציר" בירושלים. מוסדות נוספים נחנכו על שמה ובהם מועדון נוער מד"א ובית ספר לאחיות בבית החולים אסף הרופא.

לזוג קציר נולדו שלושה ילדים: נורית (1943-1965), מאיר קצ'לסקי (נולד ב-1945) ועירית.
נורית, שחקנית, נחנקה למוות בשנתה משאיפת גז בבית הוריה בגיל 22. עירית (1953-1995) שמה קץ לחייה. מאיר שימש כפרופסור למתמטיקה בטכניון. 

נינה קציר נפטרה בשנת 1986.

==קישורים חיצוניים==

* אריק בנדר, [http://www.nrg.co.il/online/1/ART2/230/084.html תמיד אשתו: נשות מנהיגים שעלו לכותרות], 7 באפריל 2011, nrg
* 

==הערות שוליים==

קטגוריה:בוגרות המכללה האקדמית לחינוך ע"ש דוד ילין
קטגוריה:בוגרי המכללה האקדמית לחינוך ע"ש דוד ילין
קטגוריה:מורים לאנגלית בישראל
קטגוריה:יהודיות פולניות
קטגוריה:סגל הג'רוזלם פוסט
קטגוריה:בני זוג של נשיאי מדינת ישראל
נינה
קטגוריה:אישים הקבורים ברחובות
קטגוריה:ישראליות שנולדו ב-1914
קטגוריה:ישראלים שנולדו ב-1914
קטגוריה:ישראליות שנפטרו ב-1986
קטגוריה:ישראלים שנפטרו ב-1986
יער ביריה

מצפור נטלסון ביער ביריה, מעל חצור הגלילית
יער ביריה הוא יער בגליל העליון, המשתרע על פני 20,000 דונם. היער, השני בגודלו במדינת ישראל, מצוי במדרונות הרי הגליל העליון שמצפון לצפת. היער אינו טבעי, והוא ניטע ברובו בשנות ה-50 בעבודות ייעור של הקרן הקיימת לישראל.

היער מורכב ברובו מעצי אורן שונים, ובמיוחד אורן ירושלים, אך נטועים בו גם עצי ארז, ברוש ואלת הבֻּטנה. במהלך מלחמת לבנון השנייה נפלו ביער מאות קטיושות שהביאו לשריפות שכילו כ-5% מעצי היער. במקום נערכות עבודות שיקום, אשר תתבצענה במשך שנים רבות. בניגוד למנהג בשנות ה-50 לנטיעת יערות המורכבים ברובם מעצי אורן, מתכוונת הקרן הקיימת לישראל להשתמש בסוגים שונים ומגוונים של עצים במהלך שיקום היער.

דרך נוף יער ביריה היא דרך סלולה באספלט החוצה את היער לרחבו. היא מתחילה בכביש 886 ליד עין זיתים. מאזור עמוקה הדרך לוקחת בירידה לעבר חצור הגלילית. מקטע זה של הדרך שופע ירידות וסיבובים.

==אתרים ביער==
* מצודת ביריה שהיא כיום מוזיאון המציג את ההיסטוריה של האזור, ומוקדש במיוחד לאירוע העלייה לביריה בשנת 1946
* שרידי היישוב היהודי העתיק נבוריה בו מצויים בית כנסת עתיק וקברי החכמים יעקב איש נבוריה ואלעזר המודעי
* שרידי הכפר הערבי עמוקה
* מעיינות טבעיים - עין נבוריה, עין יבנית, עין מרגנית ועין גבר.

בקרבת היער מצויים כמה קברי צדיקים, ביניהם קברו של יונתן בן עוזיאל, שרבים מאמינים כי עלייה אליו היא סגולה לשידוך.
ביער מסלולי טיול, מסעדה, חוות סוסים, מצפורים, פינות לפיקניק, ומתקנים המאפשרים מגוון של פעולות טיול ונופש.
מצפור ביער ביריה. השלטים הירוקים מנציחים את התורמים לשיקום היער לאחר שניזוק בשריפות שנגרמו מקטיושות במלחמת לבנון השנייה

==קישורים חיצוניים==

*[http://www.kkl.org.il/forestsearch/biria_forest.aspx יער ביריה], באתר קק"ל
* 
* 
* 
* 
* 

== הערות שוליים ==

קטגוריה:ביריה
קטגוריה:הגליל העליון
ביריה
טירת מירמרה

טירת מירמרה
טירת מירמרה (איטלקית Castello di Miramare; "נוף-ים") נמצאת על חופו של מפרץ טריאסטה, כ-10 ק"מ מצפון לטריאסטה. הטירה נבנתה בין השנים 1856 ו-1860, עבור מקסימיליאן הראשון ממקסיקו ואשתו שרלוט מבלגיה, שהתגוררו בה עד שמקסימיליאן נענה להצעת נפוליאון השלישי להיות קיסר מקסיקו.

== המבנה ==
הטירה שוכנת על צוק במרכזו של גן גדול בשטח של 220 דונם ובו עצים ממספר זנים טרופיים. כיום משמשת הטירה כמוזיאון וממנה ומהגנים נשקף נוף אל עבר הים. בטירה מוצגים בין היתר אגף המגורים של מקסימיליאן ואשתו, חדרי האירוח, חדר המוזיקה ואולם הכס. בכל החדרים נמצא עדיין הריהוט המקורי ממאה ה-19. אגף המגורים של הנסיך אמדאו הדוכס השלישי מאאוסטה (Amedeo di Savoia, terzo duca d'Aosta) מוצג גם הוא על הריהוט שהיה בו בשנות השלושים של המאה ה-20. 

בגנים שסביב לטירה נמצאת "הטירה הקטנה" (Castelletto), פסל ארד של מקסימיליאן וקפלה. עוד נמצאים בגנים שתי בריכות נוי, מספר פסלים, חממה ובניין האורוות.

סמוך לטירה שוכנים המרכז הבינלאומי לפיזיקה תאורטית על שם עבדוס סלאם (International Centre for Theoretical Physics, ICTP), האקדמיה למדעים של העולם המתפתח (Academy of Sciences for the Developing World) ובית הספר הבינלאומי ללימודים מתקדמים (Scuola Internazionale Superiore di Studi Avanzati, SISSA).

הטירה שוכנת בשטח "השמורה הביוספרית והימית מירמרה" (Miramare Biosphere Reserve and Marine Reserve) שמאז 1979 כלולה ב "רשת העולמית של שמורות ביוספריות" (World Network of Biosphere Reserves) של אונסק"ו.

== גלריה ==
<gallery>
Castello di Miramare.JPG|הטירה
Parco di miramare garden.JPG|גני הטירה
Castello di Miramare docks.JPG|מעגן הסירות
Statue of Archduke Ferdinand Maximilian.jpg|פסל מקסימיליאן
</gallery>

==קישורים חיצוניים==

* 

קטגוריה:טריאסטה: מבנים
מירמרה
מירמרה
כריסטופר טולקין

כריסטופר ג'ון רעואל טולקין (באנגלית: Christopher John Reuel Tolkien; 21 בנובמבר 1924 – 16 בינואר 2020<ref></ref>) היה בנו הצעיר של ג'ון רונלד רעואל טולקין ועורך ספריו של הסופר הידוע שפורסמו אחרי מותו. כריסטופר שרטט את המפות המקוריות שמופיעות בספר שר הטבעות שנכתב על ידי אביו.

== ביוגרפיה ==
כריסטופר ג'ון רעואל טולקין נולד בלידס, הממלכה המאוחדת ב-21 בנובמבר 1924, בנו השלישי והצעיר ביותר של ג' ר. ר. טולקין. התחנך בבתי ספר ובפנימיות במולדתו. במהלך מלחמת העולם השנייה שירת בתור טייס בחיל האוויר המלכותי. לאחר סיום המלחמה למד ספרות אנגלית באוניברסיטת אוקספורד. כתב ופרסם מספר ספרים ולאחר מכן הלך בעקבות אביו כששימש כמרצה לשפה האנגלית באוקספורד בין השנים 1964–1975.

משחר ילדותו היה מאזין קבוע לסיפורים שכתב אביו, וכשהתבגר מעט סייע לאביו בביקורת שהציע לו לאחר הקריאה. לאחר מותו של אביו ערך והשלים, יחד עם גאי גבריאל קיי, את ספריו שטרם פורסמו והוציאם לאור.<ref>Diana, Glyer (2007). The Company They Keep. Kent, OH: Kent State </ref>

בין ספרי הלגנדריום של אביו שערך: הסילמרליון, ילדי הורין, ברן ולותיין, מפלת גונדולין, סיפורים שלא נשלמו ותולדות הארץ התיכונה.

טולקין התגורר בצרפת עם אשתו השנייה, ביילי טולקין, והיה אב לשלושה ילדים - בנו סיימון, מנישואיו הראשונים, עמו הסתכסך בעקבות צאת סדרת סרטי "שר הטבעות", ובנו אדם ובתו רייצ'ל מנישואיו השניים.

כריסטופר טולקין נפטר ב-16 בינואר 2020.

==קישורים חיצוניים==

* 

==הערות שוליים==

קטגוריה:טייסי חיל האוויר המלכותי במלחמת העולם השנייה
קטגוריה:סופרים בריטים
קטגוריה:סגל אוניברסיטת אוקספורד
קטגוריה:טייסים בריטים
קטגוריה:לידס: אישים
קטגוריה:בוגרי אוניברסיטת אוקספורד
קטגוריה:בריטים שנולדו ב-1924
קטגוריה:אנגלים שנפטרו ב-2020
בחירת עם ישראל

רעיון מרכזי ביהדות הוא בחירת עם ישראל על ידי אלוהים להיות עמו. הרעיון מופיע פעמים רבות בתורה מסיפורי שלושת האבות ואילך ובא לידי ביטוי בקטעי תפילה שונים, בין השאר בברכות התורה, בברכה שלפני קריאת שמע בתפילות החגים, ובקידוש ליום טוב (בחלק מהנוסחים גם בקידוש לשבת). רעיון הבחירה מהווה אבן יסוד ביהדות. גם הכנסייה הנוצרית טוענת להיותה היורשת היחידה של הבחירה.

בקרב פרשנים, רבנים ופילוסופים נידונות שאלות שונות הנוגעות לרעיון הבחירה, לתפקיד שהיא ממלאת מבחינת האל, לסיבות בגינן נבחר דווקא עם ישראל, ולמשמעותה של הבחירה והנגזר ממנה.
==דברי המהר"ל==
אחת ההגדרות הידועות ביותר בסוגיה זו היא הגדרתו של המהר"ל מפראג לפיה הבחירה בעם ישראל אינה תלויה בזכויות, אלא היא יצירה אלוהית של עם מיוחד לה'. מסיבה זו לא מוזכרות זכויותיו של אברהם אבינו בתורה לפני שה' פונה אליו ומצווה אותו ללכת אל ארץ ישראל: 

==ראו גם==
* אתה בחרתנו מכל העמים
* סגולה (יהדות)
* אור לגויים
* הגניוס היהודי

==לקריאה נוספת==
* יצחק היינמן, "בחירה", אנציקלופדיה מקראית, כרך ב, ירושלים ה'תשי"ד, טורים 46 - 48
* שרגא בר און ויקיר פז, "חלק ה' עמו: על מיתוס בחירת ישראל בגורל והוויכוח הגנוסטי-הנוצרי-הפגני-היהודי", תרביץ עט (תשע"א), עמ' 23–61
* אבי בקר, מיהו העם הנבחר? סיפור מאבק הרעיונות הגדול בהיסטוריה, ידיעות ספרים, תשע"ד, 2013.
* חנה כשר, עליון על כל הגויים: ציוני דרך בפילוסופיה היהודית בסוגיית העם הנבחר, אדרא, 2018.

==קישורים חיצוניים==
* מאיר בר-אילן, [https://web.archive.org/web/20100312234419/http://faculty.biu.ac.il/~testsm/bhirat.html רעיון בחירת ישראל בתפילה היהודית]
* יעקב בלידשטיין, [http://lib.pshita.cet.ac.il/pages/item.asp?item=16915 לשלטון בחרתנו? המימד המדיני של רעיון בחירת ישראל בספרות חז"ל], באתר "פשיטא"
* 
*רוחמה וייס, [https://www.ynet.co.il/articles/0,7340,L-4665263,00.html "העם הנבחר"? אלוהים שונא גזענים], באתר ynet, 5 ביוני 2015
* [https://asif.co.il/tag/סגולת-ישראל/ תגית מאמרים אודות סגולת ישראל] זמינים לצפייה באתר ספריית אסיף.
* מיכאל ויצמן, [https://jstudies.huji.ac.il/sites/default/files/jstudies/files/6._witzman.pdf הביטוי "העם הנבחר" - הופעתו והיעלמותו], מחקרים בלשון ד, תש"ן
* 

== הערות שוליים ==

קטגוריה:פילוסופיה יהודית

pl:Naród wybrany
ג'יימסטאון (סנט הלנה)

ג'יימסטאון (באנגלית: Jamestown) היא בירת הטריטוריה הבריטית שמעבר לים סנט הלנה, אסנשן וטריסטן דה קונה, ועיר הנמל המרכזית של האי סנט הלנה.

העיר נוסדה בשנת 1659 על ידי חברת מזרח הודו הבריטית. העיר בנויה לאורכו של עמק צר, וממנה יוצאת דרך המובילה לשאר יישובי האי (ובהם האתר בו נכלא נפוליאון בונפרטה).

כלכלת העיר מתבססת על מכסים מקומיים, תיירות והנפקת בולי דואר.

==ארכיטקטורה==
אחד המבנים הבולטים בעיר מכונה "סולם יעקב" (Jacob's Ladder, על שמו של סולם יעקב) - גרם מדרגות בן 699 מדרגות שנבנה בשנת 1829 וקישר את העיר לגבעת לאדר בה היה מוצב צבאי שהגן על העיר.
בעיר מבנים רבים הבנויים בסגנון אדריכלות ג'ורג'יאני בריטי. בשל ריכוז מבנים אלה הובאה הצעה בפני ארגון אונסק"ו להכריז על העיר כאתר מורשת עולמית.
קטגוריה:יישובים שהוקמו ב-1659

== קישורים חיצוניים ==

*

קטגוריה:אפריקה: ערי נמל
קטגוריה:סנט הלנה
קטגוריה:אפריקה: ערי בירה
קטגוריה:מקומות יישוב נידחים
קטגוריה:הטריטוריות הבריטיות שמעבר לים: ערי בירה
ג'רארדו דה קרמונה

ג'רארדו דה קרמונה (באיטלקית: Gerardo da Cremona; בערך 1114–1187) היה מתרגם של חיבורי מדעיים מן הלשון הערבית ללשון הלטינית.
"כיתאב אל תאסריף", ספרו של [[אבו אל-קאסם א-זהראווי מתורגם ללטינית מהמקור בשפה הערבית על ידי ג'רארדו דה קרמונה]]

== חייו ==
ג'רארדו דה קרמונה נולד בקרמונה שבלומברדיה. משום שלא היה מרוצה מן הפילוסופיה של מוריו, עקר לטולדו שבקסטיליה (בערך ב-1144). טולדו, שהייתה בירת הפרובינציה טולדו בחליפות קורדובה, נכבשה ב-1085 בידי אלפונסו השישי מלך קסטיליה והפכה לבירת ספרד. שליטיה של העיר הגנו על הקהילה היהודית ושמרו על צביונה של טולדו כמרכז תרבות יהודי-מוסלמי, שבו היו ספריות שהכילו כתבי יד עתיקים. תושביה היהודים והמוסלמים של העיר אמצו לעצמם את שפתם ואת מנהגיהם של הכובשים הנוצריים.

ג'רארדו דה קרמונה למד ערבית כדי שיוכל לקרוא את "אלמגסט", חיבורו הגדול של תלמי, האסטרונום היווני העתיק. הוא התפעל מן הספרות המדעית העשירה, שהייתה כתובה בשפה הערבית, והחליט לתרגמה ללטינית.

בטולדו ג'רארדו דה קרמונה, שהקדיש את חייו לתרגום הספרות המדעית ללטינית, תרגם מערבית חיבורים מדעיים רבים ובהם: "אלמאגסט" של תלמי, "יסודות" של אוקלידס, "תרבוע העיגול" של ארכימדס, "על השמים" של אריסטו, 11 חיבורים המיוחסים לגלנוס, 11 ספרי רפואה ובהם ספרו של אל-ראזי "קיטאב אל-מנסורי" וספרו של אבו אל-קאסם א-זהראווי "כתאב אל-תסריף", הספר "חשבון ההשלמה וההקבלה" של אבו ג'עפר מחמד אל ח'ואריזמי, חיבורים מדעיים של אל-פאראבי, של אל-כנדי ושל הרופא יצחק ישראלי (בן המאה העשירית במצרים). הוא היה בין המתרגמים הפוריים של אסכולת המתרגמים של טולדו.

תרגומו ללטינית של ספרם המתמטי של האחים בנו מוסא "הספר על חישוב של מישורים וצורות מעגליות" היה בשימוש רחב בימי הביניים, וצוטט על ידי מלומדים כגון ת'אבת אבן קורה, איבן אל-היית'ם, פיבונאצ'י, רוג'ר בייקון ועוד.

תרגומו ללטינית של ספרו של אל ח'ואריזמי שימש כטקסט העיקרי באוניברסיטאות של אירופה עד המאה השש עשרה. תרגומו ללטינית של ספרו של תלמי היה התרגום היחיד במערב אירופה עד שג'ורג' מטרביזונד תרגם את תלמי מן המקור היווני במאה החמש עשרה. מלבד תרגומיו הרבים, ג'רארדו דה קרמונה כתב גם חיבורים מקוריים בתחום האלגברה, האריתמטיקה והאסטרונומיה.

==קישורים חיצוניים==

* 

==הערות שוליים==

קטגוריה:מתרגמים איטלקים
קטגוריה:מתרגמים ללטינית
קטגוריה:מתרגמים מערבית
קטגוריה:ילידי 1114
קטגוריה:נפטרים ב-1187
גרוטה ג'יגאנטה

מראה בגרוטה ג'גאנטה
גרוטה ג'יגאנטה (איטלקית Grotta Gigante - "המערה הענקית"; גרמנית Riesengrotte) היא מערה בחלקו האיטלקי של חבל הקראס, ושוכנת בסמוך לעיירה זגוניקו בצפון נפת טריאסטה. האולם המרכזי במערה משתרע לאורך של 130 מטר, רוחב של 65 מטר, וגובהו 107 מטר, דבר שהביא את ספר השיאים של גינס להעניק לה את תואר המערה התיירותית הגדולה בעולם ב-1995.
במערה תופעות קרסטיות שונות כולל נטיפים וזקיפים בעושר כמותי ואסתטי.

המערה נחקרה לראשונה ב-1840 במטרה לאתר את חלקו התת-קרקעי של נהר טימאבו (Timavo). היא מופתה ב-1897 ונפתחה לקהל הרחב ב-5 ביולי 1908. ב-1957 הותקנה במערה תאורה חשמלית, דבר שהפך אותה לאתר תיירותי חשוב.

==ראו גם==
*קראס
*קרסט

==קישורים חיצוניים==

* 

קטגוריה:טריאסטה
קטגוריה:מערות נטיפים
קטגוריה:אירופה: מערות
קטגוריה:איטליה: מערות
נודל (סרט)

נודל הוא סרט קולנוע ישראלי, בבימויה של איילת מנחמי, שכתבה את התסריט יחד עם שמי זרחין. הסרט יצא לאקרנים ביולי 2007.

==הפקה==
מנחמי ביססה את הדמות הראשית בסרט, על אישה אמיתית, דיילת בכירה באל על, שהתאלמנה פעמיים ופנתה אליה בעקבות תוכנית טלוויזיה שבה סיפרה מנחמי כיצד מדיטציית ויפאסנה שינתה את חייה. על הרעיון לתסריט החלה לעבוד בשנת 1999. ב-2005 אושר תקציב להפקת הסרט על ידי קרן הקולנוע הישראלי.

באוצ'י צ'ן, שמגלם את הילד הסיני שנותר תחת חסותה של גיבורת הסרט, נבחר בתחילת 2006 לתפקיד, מתוך 2,000 ילדים שעשו אודישנים בסין, מדינה שבה גם צולמו חלקים מהסרט.

==עלילה==
מירי קלדרון (מילי אביטל), דיילת אוויר ב"אל על" ואלמנה בשנית, חיה בדירתה באופן זמני עם אחותה, גילה (ענת וקסמן), אשר נמצאת במשבר נישואין עם בעלה איזי ששון (אלון אבוטבול). באחד מימי השבוע, בו מגיעה לביתה העוזרת הסינית שלה, ליאנג סו (ויקי לין), מבקשת העוזרת רשות לצאת בדחיפות לשעה ולהשאיר את בנה הקטן והשתקן בן השש (באוצ'י צ'אן) בדירתה. העוזרת יוצאת אך לא חוזרת, ומשאירה את מירי עם בנה, ללא דרך להשיגה. עניין זה מעורר את חייה הרדומים של האלמנה שחיה חיי שגרה מונוטוניים. היא מחפשת את האם ומגלה כי משטרת ההגירה גירשה אותה חזרה לסין. מכיוון שבנה נולד בישראל, הוא אינו רשום מבחינה חוקית ואין דרך כשרה להחזירו לסין. בעודה מתכננת את המסע להחזרת הבן שאותו היא מכנה "נודל" לאמו באמצעות אחותה, גיסהּ וחבר הילדות שלה מתי גואטה (יפתח קליין), נוצר בין מירי ובין הילד קשר של אחווה, אמון ואהבה.

==פרסים==
ביולי 2007 זכה "נודל" ב-10 מועמדויות לפרסים מתוך 13 בטקס פרסי אופיר. בספטמבר זכה הסרט בפרס חבר השופטים בפסטיבל הסרטים הבינלאומי במונטריאול, קנדה. בהמשך החודש זכתה כוכבת הסרט ענת וקסמן בפרס לשחקנית המשנה בטקס פרסי אופיר.

==שחקנים==
{| class="wikitable"
|-
! שחקנ/ית !! דמות
|-
| מילי אביטל || מירי קלדרון
|-
| באוצ'י צ'אן || "נודל"
|-
| ענת וקסמן || גילה ששון
|-
| אלון אבוטבול || איזי ששון
|-
| יפתח קליין || מתי גואטה
|-
| שרית וינו אלעד || דפנה
|-
| דפנה שפיגלמן || בתיה
|-
| רוני יוריה || יעלי
|-
| ויקי לין || ליאנג סו
|-
| נטע ענבר || נועה
|-
| עופרה הנמן || ליאת
|-
| סינייה בן-דור || אילנה
|-
|אורנה בן דור
|בתפקיד עצמה
|}

==קישורים חיצוניים==

* 

* [https://jfc.org.il/movie/32588-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]
ביקורות
* 
* 
* 
* 
* 

== הערות שוליים ==

קטגוריה:סרטי 2007
קטגוריה:סרטי דרמה ישראליים
קטגוריה:סרטים בעברית
קטגוריה:סרטים על דיילי אוויר
קטגוריה:סרטים ישראליים משנת 2007
דון מינה ואוקי באתרה

דּוּן מִינַּהּ וְאוֹקֵי בְּאַתְרַהּ הוא כלל תלמודי לפיו גם כאשר למדים דין מסוים מדין אחר, עדיין גדרי הדין הנלמד הם כפי שאר הדינים באותו עניין ולא כפי דיני המלמד.

התרגום לעברית של המונח הוא "למד ממנה והעמד במקומה".

בתלמוד הובאו דעות חולקות, הסוברות כי "דון מינה ומינה", לפיו חלים על הדין הנלמד כל הדינים והפרטים שיש בדין המלמד.

== דוגמאות ==
דוגמה למחלוקת בנוגע לכלל זה נמצאת בתלמוד ב: ההלכה היא שממזר אסור לבוא בקהל, איסור זה חל על כל צאצאיהם לעולם. בתלמוד נחלקו אמוראים האם איסור נישואי עם ממזר חל על נשים אף לאחר שעברו עשרה דורות, כלומר האם ניתן להינשא לצאצא של ממזרת לאחר עשרה דורות.

שורש המחלוקת הוא מחמת שאף שבתורה נאסרו נישואי ממזר, הן נשים והן גברים, אך לא נאמר עד כמה דורות. ולמדו בגזירה שווה מאיסור עמוני ומואבי שלגביהם האיסור לעולם מפורש בתורה, שאף איסור ממזר הוא לעולם. אמנם איסור נישואין עם עמוני ומאובי, אינם תקפים לנשים אלא רק לזכרים. משכך הסובר "דון מינה ואוקי באתרה" סובר שאף על פי שהאיסור נלמד מאיסור עמוני ומואבי, האיסור מקבל את הגדרים המקוריים של איסור ממזרות, וממילא הוא חל גם על נקבות לעולם. אמנם לדעה ש"דון מינה ומינה" מכיוון שלמדנו שהאיסור חל לעולם מעמוני ומאובי, ובהן אין איסור על נשים, לכך אף ממזר לאחר עשרה דורות אינו חל על נשים.

דהיינו, הסובר "דון ממינה ומינה" סובר שיש ללמוד מן המלמד הן את עצם הדין והן את פרטיו, ולכן סובר "דון מינה (את עצם הדין) ומינה (גם את פרטיו)". לעומת זאת, הסובר "דון מינה ואוקי באתרה" סובר שיש ללמוד מן המלמד רק את עצם הדין, ואילו את פרטיו להשאיר כפי שהיו לולא נלמדו מן המלמד, ולכן סובר "דון מינה (את עצם הדין) ואוקי באתרה (את פרטיו)".

== הכלל במידות אחרות ==
בתלמוד מבואר שכלל זה תקף לא רק כאשר הדין נלמד בגזירה שווה, אלא גם כאשר הדין נלמד בבניין אב או בריבוי.

אמנם כאשר הדין נלמד בהיקש, קיימת מחלוקת ראשונים האם אומרים כלל זה או שבמקרה כזה לכל השיטות אומרים "דון מינה ומינה".

כאשר דין נלמד בקל וחומר, מוסכם שאומרים "דון מינה ומינה", משום שכלל אחר קובע כי בקל וחומר "דיו לבא מן הדין להיות כנדון".

== פסיקת ההלכה ==
לרוב הדעות ההלכה נפסקה ש"דון מינה ואוקי באתרה", אך ברמב"ם יש כמה מקומות מהם רואים שלעיתים פסק לפי הכלל של "דון מינה ומינה". בספרות האחרונים יש דיון נרחב בדעתו של הרמב"ם בניסיון להבין את המקרים השונים בהם פסק באופנים שונים.

==הערות שוליים==

קטגוריה:מילים וביטויים בארמית
קטגוריה:גזרה שווה
קיסר הודו

קיסר הודו או קיסרית הודו (באנגלית: Emperor of India או Empress of India) הוא התואר שנשא הקיסר המוגולי האחרון באהאדור שאה השני ומלכי הראג' הבריטי.

==באהאדור שאה השני==
שליטי האימפריה המוגולית לא נשאו בתואר "קיסר הודו" אלא בתואר "פאדישאה" שמשמעו "קיסר" מבלי ציון שם הקיסרות או האזור הגאוגרפי. בתקופת המרד ההודי הגדול של שנת 1857 הכריז באהאדור שאה השני על עצמו כ"פאדשא -אי -הינד" - "קיסר הודו". לאחר תום המרד גורש באהאדור שאה לרנגון שבבורמה בשנת 1858 ושושלתו הגיעה לקיצה.

==הקיסרים הבריטיים==
לאחר נפילת האימפריה המוגולית השתלטה בפועל חברת הודו המזרחית הבריטית על הודו. לאחר פירוק החברה עברה הודו לשליטה מלאה של ממשלת הממלכה המאוחדת וב-1 במאי 1876 קיבלה המלכה ויקטוריה את התואר "קיסרית הודו". הקיסרות כללה את הודו הבריטית שבשטחה נמצאות המדינות בנות ימינו: הודו (למעט המושבה הפורטוגזית גואה, מדינת סיקים והמושבה הצרפתית פודוצ'רי), פקיסטן, בנגלדש ובורמה. התואר ניתן למלכה ויקטוריה ביוזמת ראש ממשלת בריטניה בנג'מין דיזראלי לאחר שהתברר שבתה של המלכה הנסיכה ויקטוריה תישא בתואר קיסרית עם הכתרת בעלה וילהלם הראשון לקיסר גרמניה.

לאחר מותה של ויקטוריה, בנה, אדוארד השביעי ירש את התואר "קיסר הודו" והוריש אותו אחריו עד קבלת עצמאותה של הודו בחצות הלילה שבין ה-14 וה-15 באוגוסט 1947. התואר עצמו נזנח רק בשנת 1948 על ידי המלך ג'ורג' השישי.

קיסרי הודו נהגו להוסיף לחתימתם את האותיות R (קיצור של המונח הלטיני: Rex/Regina - "מלך") ו-I (קיצור של: Imperator/Imperatrix).

נשות המלכים נשאו בתואר "מלכה-קיסרית" אולם תואר זה לא סימן שליט מכהן אלא אשת שליט מכהן (בניגוד לוויקטוריה שהייתה בפועל הקיסרית המכהנת).

==קיסרי וקיסריות הודו==
שלט בבית העירייה של [[מנצ'סטר, בו מפורטים תאריו של המלך ג'ורג' השישי ובהם היותו קיסר הודו.]]
{| class="wikitable"
|-
! שליט
! תחילת שלטון
! סיום שלטון
! בן/בת זוג
|-
| הקיסר באהאדור שאה השני (באהאדור שאה זאפאר)|| מאי 1857 <br/><small>הוכר כקיסר הודו בדלהי;קיסר האימפריה המוגולית מאז 1837|| ספטמבר 1857|| align="center"|אין
|-
| המלכה הקיסרית ויקטוריה || 28 באפריל 1876 <br/><small>הוכרז בממלכה המאוחדת</small><br/>1 בינואר 1877<br/><small>הוכרז בהודו</small> || 22 בינואר 1901 || align="center"|אין - ויקטוריה התאלמנה בשנת 1861, קודם להכתרתה
|-
| המלך הקיסר אדוארד השביעי || 22 בינואר 1901 || 6 במאי 1910 || המלכה הקיסרית אלכסנדרה
|-
| המלך הקיסר ג'ורג' החמישי || 6 במאי 1910 || 20 בינואר 1936 || המלכה הקיסרית מרי
|-
| המלך הקיסר אדוארד השמיני || 20 בינואר 1936 || 11 בדצמבר 1936 || align="center"|אין
|-
| המלך הקיסר ג'ורג' השישי|| 11 בדצמבר 1936 || 15 באוגוסט 1947 <small>עצמאות הודו</small><br/> 22 ביוני 1948 התואר נזנח</small>|| המלכה הקיסרית אליזבת
|}

==המלוכה ההודית==
ג'ורג' השישי המשיך לשאת בתואר "מלך הודו" גם לאחר עצמאות הודו, בתקופת כהונתו של לואי מאונטבאטן כמושל הכללי של הודו, ורק עם הפיכת הודו לרפובליקה ב-26 בינואר 1950, נזנח תואר זה.

==המלוכה הפקיסטנית==
ג'ורג' השישי נשא בתואר "מלך פקיסטן" עד מותו בשנת 1952. המלכה אליזבת השנייה נשאה בתואר זה ארבע שנים עד שפקיסטן הפכה לרפובליקה, ב-23 במרץ 1956.

== ראו גם ==
*המלוכה הבריטית
** הכתר האימפריאלי של הודו
*האימפריה המוגולית
*מדליית קאיזר אי הינד

==קישורים חיצוניים==

*
קטגוריה:המלוכה הבריטית
קטגוריה:הודו: היסטוריה
קטגוריה:הודו: פוליטיקה
קטגוריה:הודו הבריטית

pl:Władcy Indii#Brytyjscy cesarze Indii (1877-1947)
ערפילית הסליל

ערפילית הסליל (ידועה גם בשם NGC 7293) היא ערפילית פלנטרית הנמצאת במרחק 650 שנות אור מכדור הארץ בקבוצת הכוכבים דלי. היא אחת מהערפיליות הקרובות ביותר לכדור הארץ. קארל לודוויג הרדינג גילה אותה זמן קצר לפני 1824. המראה שלה דומה מאוד לערפילית הטבעת. כמו כן קיים בינה לבין ערפילית המשקולת דמיון רב בגודל, גיל ומאפיינים פיזיקליים, עם הבדל משמעותי דווקא במראה מפני שסך כל חלקיה נראה שלם יותר ומזווית הראייה שלנו היא נראית משוונית יותר מערפילית המשקולת. הערפילית כונתה מספר פעמים, בין היתר גם בתרבות הפופולרית, גם בשמות עין האלוהים<ref></ref> והעין של סאורון<ref></ref>. היא הופיעה גם בטלוויזיה בשנת 2004 בסדרת המדע הבדיוני "באטלסטאר גלקטיקה".

==מידע כללי==
ערפילית הסליל היא דוגמה טובה לערפילית פלנטרית שנוצרה בסוף חייו של כוכב דמוי השמש. הגזים החיצוניים של הכוכב נראים כאילו הם התפזרו לחלל מנקודת הראות שלנו וצורתה מזכירה סליל כפי שהוא נראה מלמעלה. הליבה הכוכבית שנותרה נראית כעת כמו ננס אדום והיא עתידה להפוך לננס לבן בוהקת בינתיים באור כל כך חזק הגורם גם לגזים החיצוניים לזרוח.

קווי הסליל נמצאים במרחק 650 שנות אור בכיוונה של קבוצת הכוכבים דלי ואורכה בערך 2.5 שנות אור. תמונות עדכניות של הערפילית הושגו בזכות מערכת צילום מתקדמת על טלסקופ החלל האבל הקרויה ACS וצילום של מצלמת מוזאיק בעדשה רחבה של 0.9 מטר של איגוד WIYN שנמצא באוניברסיטה הלאומית קיט פיק.

גילה מוערך ב-10,600 שנים, עם טווח טעות של 2,300 שנים, בהתאם למהירות שבה היא מתרחבת, כ-31 קילומטר לשנייה.

==מבנה==
צורת הערפילית נחשבת דומה לספרואיד קוטבי (צורה אליפטית שהיקפה סביב קוטביה גדול מההיקף סביב קו המשווה) שריכוז הצפיפות שלה חזק במיוחד לכיוון המישור המשווני של הדיסק שלה. זווית הנטייה היא בין 21° ל-37° במבט מכדור הארץ. היא מורכבת מדיסק פנימי בהיקף 0.52 פארסק, טורוס בהיקף 0.77 פארסק וטבעת חיצונית בהיקף 1.76 פארסק. הטבעת החיצונית ביותר משוטחת לצד אחד בגלל ההתנגשות שלה עם גזים המקיפים את כולה מצידה השני. ההערכות אומרות שהערפילית הפלנטרית התרחבה במשך 6,560 שנים לממדים של הדיסק הפנימי ובמשך 12,100 שנים לטבעת החיצונית שלה במהירויות 40 ו-32 קילומטר לשנייה בהתאמה. חשוב לציין שנתונים אלה סותרים במידה מסוימת את הנתונים על גילה של הערפילית ומדובר בחישובים על סמך השערות ולא במספרים מדויקים.

תמונה של ערפילית הסליל באור [[תת-אדום שהופקה על ידי טלסקופ החלל שפיצר]]

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
סליל
סליל
היספניה

מרידה]]
היספניה (בלטינית: Hispania) הוא השם שהוענק בעת העתיקה לחצי האי האיברי (ספרד ופורטוגל של ימינו), ושממנו נגזרו שמותיה של ספרד ברוב השפות. מקור השם היספניה אינו ידוע. בין ההשערות הנפוצות נמצא מקור פיניקי, במילים המקבילות ל"אי-שפנים" בעברית. ולראיה, ראו מטבעות מימי הקיסרים שנולדו בספרד טראיאנוס ובנו אדריאנוס; כדוגמה מטבע זהב המציג בצד אחד את אדריאנוס ובצד השני של המטבע את היספניה ישובה ולרגליה ארנבון. סברה אחרת שהמילה נגזרת מהמילה הפיניקית המקבילה ל"ספון", כלומר נסתר או מרוחק.

בתקופת הרפובליקה הרומית נחלקה היספניה לשתי פרובינקיות: היספניה קיטריור (Hispania Citerior, מילולית: היספניה הקרובה) והיספניה אולטריור (Hispania Ulterior, מילולית: היספניה המרוחקת). בתקופת אוגוסטוס חולקה היספניה אולטריור לשתי פרובינקיות חדשות, בייטיקה (Baetica) ולוסיטניה (Lusitania), ושמה של היספניה קיטריור הוחלף לטרקוננסיס (Tarraconensis). מאוחר יותר, בימי דיוקלטיאנוס ויורשיו, נוצרו הפרובינקיות החדשות קרתגיננסיס (Carthaginensis), גלאיקיה (Gallaecia) והאיים הבליאריים, שהשתייכו מבחינה מינהלית לדיוקסה בראשות ויקאריוס של היספניאי (Hispaniae, היינו הפרובינקיות הקלטיות).

==קישורים חיצוניים==

* [http://www.academia.edu/2476226/Hispania_in_Encyclopedia_of_Ancient_History_online_ תולדות היספניה] 
* 
* 

==הערות שוליים==

קטגוריה:הרפובליקה הרומית
קטגוריה:האימפריה הרומית
קטגוריה:פרובינקיות רומיות
קטגוריה:פורטוגל: היסטוריה
קטגוריה:ספרד הרומית
קטגוריה:מדינות לשעבר בחצי האי האיברי
הרנסאנס האנגלי

הרנסאנס האנגלי הוא מונח המתאר תנועה תרבותית ואמנותית באנגליה, שהחלה בתחילת המאה ה-16 והסתיימה בתחילת המאה ה-17. תנועה זו קשורה לרנסאנס האירופאי שהחל ככל הנראה בצפון איטליה במאה ה-14. תקופה זו בהיסטוריה התרבותית של אנגליה נקראת לעיתים "העידן האליזבתני" או "עידן שייקספיר", על שם השליטה הכי חשובה והסופר הכי מפורסם של הרנסאנס האנגלי. אולם מונחים אלו הם מטעים, משום ששייקספיר לא היה מפורסם בזמנו באותה מידה של היום, והרנסאנס האנגלי מכסה תקופה שהחלה לפני והסתיימה אחרי תקופת שלטונה של אליזבת הראשונה.

בתקופה זו משוררים, כמו ג'ון מילטון, פרסמו עבודות שניתן למצוא בהן את העניין הגובר של אנשי התקופה להבין את האמונות הנוצריות האנגליות. מחזאים כמו ויליאם שייקספיר וכריסטופר מרלו חיברו ייצוגים תיאטרלים של תפיסת החיים, המוות וההיסטוריה של האנגלים. לקראת סוף עידן שושלת טיודור, פילוסופים כמו תומאס מור ופרנסיס בייקון פרסמו את רעיונותיהם לגבי האנושות והחברה.

==קישורים חיצוניים==

* 

קטגוריה:הרנסאנס
קטגוריה:אנגליה: היסטוריה
קטגוריה:הממלכה המאוחדת: היסטוריה לפי תקופה
הנרי וילסון

הנרי וילסון (באנגלית: Henry Wilson; 16 בפברואר 1812 - 22 בנובמבר 1875) היה סנאטור של מדינת מסצ'וסטס וסגן נשיא ארצות הברית ה-18. במשך 18 שנות חברותו בסנאט האמריקאי נודע בפעילותו הרבה נגד סחר העבדים.

נולד בשם ג'רמייה ג'ונס קולבאת' (Jeremiah Jones Colbath) בעיירה קטנה בדרום-מזרח ניו המפשייר. בילדותו עבד בחקלאות. בגיל 21 שינה את שמו להנרי וילסון ועבר להתגורר בנאטיק שבמסצ'וסטס, שם עבד כסנדלר. בהמשך למד במספר מוסדות אקדמיים ועבד כמורה. במשך 11 שנים שימש כחבר הפרלמנט של מסצ'וסטס והיה הבעלים והעורך הראשי של העיתון "Boston Republican", בשנים 1848–1851.

ב-1852 נכשל בניסיונו להיבחר לקונגרס האמריקני. שנה אחר כך שימש כנציג בוועידה מיוחדת שהוקמה במטרה לדון בתיקונים בחוקת מדינת מסצ'וסטס (Massachusetts Constitutional Convention of 1853). עוד באותה שנה כשל בניסיונו להיבחר לתפקיד המושל. ב-31 בינואר 1855 נבחר לסנאט האמריקני מטעם המפלגה הרפובליקנית, לאחר שהחליף את הסנאטור אדוארד אברט, שפרש. וילסון נבחר שלוש פעמים נוספות לסנאט, בשנים 1859, 1865 ו-1871. סך הכול שימש כסנאטור מטעם מדינת מסצ'וסטס במשך 18 שנים, עד ל-3 במרץ 1873, אז החל את כהונתו כסגן נשיא ארצות הברית, לאחר שיוליסס גרנט נבחר לכהונה שנייה כנשיא ארצות הברית. כסגן הנשיא כיהן עד למותו, ב-22 בנובמבר 1875, בבניין הקפיטול שבוושינגטון הבירה.

בנוסף לקריירה הפוליטית היה וילסון חוקר בתחום ההיסטוריוגרפיה. עיקר מחקריו עסקו בעבדות בארצות הברית, כשהבולט בספריו בנושא זה היה "History of the Rise and Fall of the Slave Power in America", אשר יצא לאור לראשונה ב-1872.

==קישורים חיצוניים==

* 
* 
* 

קטגוריה:סגני נשיאי ארצות הברית
קטגוריה:עורכי עיתונים אמריקאים
קטגוריה:היסטוריונים אמריקאים
קטגוריה:חברי הסנאט של ארצות הברית ממסצ'וסטס
קטגוריה:חברי המפלגה הרפובליקנית (ארצות הברית)
קטגוריה:חברי הקבינט של ארצות הברית בממשל יוליסס ס. גרנט
קטגוריה:פעילים בתנועה לביטול העבדות
קטגוריה:אמריקאים שנולדו ב-1812
קטגוריה:אמריקאים שנפטרו ב-1875
Listeria

Listeria (בתעתיק לעברית: ליסטריה) הוא סוג של חיידקים הכולל שישה מינים וקרוי על שם ג'וזף ליסטר. מיני ה-"Listeria" הם חיידקי מתג גראם-חיוביים. "Listeria monocytogenes", המין הידוע ביותר בסוג זה, הוא הגורם למחלת הליסטריוזיס (Listeriosis). 

הליסטריוזיס שנגרמת מהחיידקים היא מחלה קשה לבני אדם, ובצורה הגלויה שלה יש סכנת מוות של כ-20%. תקופת הדגירה נעה בין 3 ל-70 יום.

==הדבקה בחיידק==
רוב החיידקים מסוג Listeria מאותרים על ידי מערכת החיסון ומטופלים באמצעותה לפני שהם יכולים לגרום לזיהום. אלו מהם שחומקים מהתגובה הראשונית של מערכת החיסון, מתפשטים בגוף כאשר הם מוגנים בתוך תא המאכסן מפני גורמים מסיסים של מערכת החיסון, כגון נוגדנים.
על מנת לחדור לתאים, חיידקי Listeria מביאים לבליעתם על ידי מקרופאגים שם הם משתחררים מהפאגוליזוזום תוך הרס הממברנה שלו על ידי המוליזין. לאחר השחרור מהפאגוליזוזום חיידקי ה-Listeria חופשיים להתרבות בציטופלזמה של התא המאכסן.

מאכלים העשויים להכיל חיידקי Listeria: נקניקיות ובשר נא, עוף, חלב לא מפוסטר, גלידה, ירקות או פירות חיים, דג נא או מעושן.

==טיפול==
הטיפול בחיידקי Listeria נעשה באמצעות שימוש באנטיביוטיקה. היעילה ביותר היא אמפיצילין. אם לא ניתן לטפל באמפיצילין החלופה העדיפה היא קוטרימוקסזול (ספטרין). תחליף נוסף הוא ואנקומיצין. החיידק יהיה כמעט תמיד עמיד לתרופות מקבוצת הצפלוספורין.

==ליסטריה והיריון==
נשים הרות נמצאות בסיכון גבוה ללקות בליסטריוזיס, פי 20 בהשוואה לכלל האוכלוסייה. הדבר נובע משינויים הורמונליים החלים בעת ההיריון אשר מחלישים את כושרה של מערכת החיסון להילחם בחיידק.

במרבית המקרים תוקפת המחלה נשים במהלך השליש השלישי להריונן, אך תיתכן הדבקה גם במהלך השליש הראשון. ליסטריוזיס במהלך ההיריון עלול לגרום להפלה, לידת עובר מת, או מוות של היילוד לאחר הלידה. כ- 20-30% ממקרי הליסטריוזיס בעת היריון יסתיימו במות העובר או היילוד. 

אישה הרה שלקתה בליסטריוזיס תסבול בדרך כלל מחום, הרגשה כללית רעה, כאב שרירים ולעיתים גם שלשול. במקרה של מחלת חום מסיבה שאינה ברורה בזמן ההריון נדגמת תרבית דם לאיתור חיידק ה-Listeria.

===מניעה===
כדי למנוע הדבקה בליסטריוזיס מומלץ להימנע מאכילת המזונות שלהלן במהלך ההיריון:
*ממרחי כבד. 
*מוצרי חלב שלא עברו פסטור. 
*חמאה. 
*גבינות רכות כגון ברי או קממבר. 
*גבינות כחולות (גבינות שמכילות עובשים). 
*נקניקים ובשרים מעושנים. 
*סלמון מעושן.
*ירקות שאינם רחוצים, ובכלל זה עלי חסה וכרוב. 
*סושי שמכיל דג נא וכן סושי צמחוני, או מוצרים שמכילים דגים שאינם מבושלים
עדיף לוודא שמאכלים במקררים הביתיים יהיו מתחת ל-4 מעלות צלזיוס להאטת גדילה בקטריאלית. 

יש לבשל/לאפות את כל סוגי העוף, הבשר, והדגים בלפחות 73 מעלות צלזיוס לבטיחות, על מנת לוודא הריגה של הפתוגן דרך המזון.

==מינים==
* Listeria grayi - רחוק יחסית משאר מיני ה-Listeria.
* Listeria innocua
* Listeria ivanovii
* Listeria monocytogenes - המין הידוע ביותר
* Listeria seeligeri
* Listeria welshimeri

==קישורים חיצוניים==

* 
* [http://www.maccabi4u.co.il/4922-he/Maccabi.aspx? ליסטריוזיס ] (מחלה זיהומית שנגרמת בעקבות אכילת מזון מזוהם בחיידק ליסטריה מונוציטוגנאז) באתר מכבי שירותי בריאות

==הערות שוליים==

קטגוריה:חיידקים שתוארו ב-1940
קטגוריה:טקסונים שתוארו בידי הארווי פירי
קטגוריה:חיידקים אמיתיים
קטגוריה:Firmicutes
אמין אל-חאפז (סוריה)

אמין אל-חאפז (בערבית: أمين الحافظ; תעתיק מדויק: אמין אלחאפט; 1921 - 17 בדצמבר 2009) היה נשיא סוריה, איש צבא וחבר מפלגת הבעת'.

==ביוגרפיה==
חאפז נולד בחלב. בוגר בית ספר צבאי בסוריה, בשנת 1946. לחם במלחמת העצמאות נגד מדינת ישראל. בסוף שנות החמישים תמך בהקמת הרפובליקה הערבית המאוחדת — איחוד מדיני בין מצרים לסוריה. עם זאת מאבקי הכוח בין שתי המדינות הובילו לפירוקו בשנת 1961. ב-8 במרץ 1963, בתקופת אי-היציבות שלאחר נפילת האיחוד, הוביל חאפז הפיכה נגד השלטון הסורי והעמיד בראש המשטר את "המועצה הלאומית של הפיקוד המהפכני", גוף שחבריו היו חברי מפלגת הבעת' הסורית בנשיאותו. כנשיא, הוא היה בעל אידאולוגיה חילונית-סוציאליסטית, תוך ראיית סוריה כמדינה בעלת ייחודיות ועצמאות; חאפז ביצע בארצו רפורמות סוציאליסטיות וקירב אותה למדינות הגוש המזרחי. חאפז השתייך אל הזרם הסוני; עם זאת, נקט גישה חילונית השוללת את עליונות האסלאם, וראה בלאומיות הסורית עליונה על הלאומיות הכלל-ערבית. עמדות אלו גרמו להתנגדות ולקרע בתוך מפלגת הבעת' בין תומכי הווטניה הפטריוטיים לבין תומכי הקוומיה הכלל-ערבים.

ב-23 בפברואר 1966 בוצעה נגד חאפז מהפכת הנאו בעת', הפיכה של קבוצת קציני צבא חברי ותומכי מפלגת הבעת', עלווים ברובם, בהנהגת צלאח ג'דיד. הם התנגדו לתפיסה הפאן-ערבית של חאפז ושאפו להקים מדינה בגבולות "סוריה הגדולה". חברי הקבוצה היו שמאלניים יותר וייצגו את קבוצות המיעוט בסוריה: העלווים והדרוזים. חאפז היה לנשיא האסלאמי האחרון של סוריה שהיה לבעל השפעה; אמנם השליט ג'דיד מינה נשיא אסלאמי, אך הלה בפועל נשלט בידי קצינים עלווים. לאחר ההפיכה חי חאפז בגלות עד 2005, עת הורשה לחזור לסוריה. בשנת 2009 מת בחַלַבּ.

==יחסו לישראל==
מפלגת הבעת' התנגדה לעצם קיומה של מדינת ישראל ובהשפעתה התקבלה ב-1964 ההחלטה של ועדת הליגה הערבית בדבר הטיית שניים ממקורות הירדן – החצבני והבניאס. הוויכוח בתוך ההנהגה הסורית לא היה על הצורך בהשמדת ישראל - בזה היו כולם מאוחדים - אלא בסדרי העדיפויות: אל-חאפז עמד על כך שקודם צריך ליצור אחדות ושיתוף פעולה בין מדינות ערב, לחזק את המדינה על ידי רפורמות חברתיות וכלכליות ולהתכונן למלחמה תוך הכנת צבא חזק. לעומתו, צלאח ג'דיד ואנשיו חשבו שהשמדת מדינת ישראל תוביל לאחדות ערבית ולכן תמכו בתנועת הפת"ח במאבקה נגד ישראל.

=== אלי כהן ===
אל-חאפז היה אחד המדינאים הבכירים ביותר שאיתם התיידד המרגל הישראלי אלי כהן. בראיון עמו ב-2001 ניסה חאפז להמעיט בחשיבות המידע שהעביר כהן לישראל. הוא אף טען כי הוא זה שתפס את כהן, לאחר שהאחרון כשל בלשונו ואמר לו כי הוא הולך להתפלל "במסגד של מוסלמים". אל-חאפז הסביר כי משפט כזה יכול לומר רק אדם שאינו מוסלמי. עם זאת, בראיון שנתן חמש שנים מוקדם יותר הוא מסר גרסה שונה, ואמר כי כהן נלכד בידי כוחות הביטחון הסוריים בעקבות שידור אלחוטי, שבו העביר את החלטות מפלגת הבעת' הסורית.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעת'
קטגוריה:נשיאי סוריה
קטגוריה:ראשי ממשלת סוריה
קטגוריה:אנשי צבא סורים
קטגוריה:שרי ממשלת סוריה
קטגוריה:מנהיגים סורים שהודחו במהפכה
קטגוריה:סורים אנטי-ציונים
קטגוריה:ילידי 1921
קטגוריה:נפטרים ב-2009
אקס-אן-פרובאנס

אקס-אן-פרובאנס (בצרפתית: Aix-en-Provence, כינויה הנפוץ: "אקס") היא עיר בדרום צרפת, בירתה ההיסטורית של הפרובינקיה הרומית פרובאנס ושל חבל העבר בשם זה, כיום חלק מחבל פרובאנס-אלפ-קוט ד'אזור. העיר נמצאת כ-30 ק"מ מצפון למרסיי, במחוז שפך הרון, ואוכלוסייתה מונה 140,100 נפש (2005).

העיר נוסדה בשנת 122 לפנה"ס בידי הקונסול הרומי סקסטיוס קלווינוס, כמחנה צבאי להגנת הדרך בין עיר הנמל מסליה (כיום מרסיי) לרומא. בשל המעיינות החמים במקום, נתן לו סקסטיוס את השם Aquæ Sextiæ – מי סקסטיוס.

במאה ה-12 הייתה העיר למרכז של השכלה ואמנות.

החל מ-1487 שלט הכתר הצרפתי באקס, יחד עם יתר שטחי פרובאנס שסופחה לצרפת. ב-1502 הקים מלך צרפת לואי השנים עשר, את הפרלמנט של פרובאנס בעיר, שפעל עד המהפכה הצרפתית ב-1789.

באקס-אן-פרובאנס נולד, התגורר ופעל הצייר הפוסט-אימפרסיוניסטי פול סזאן, מגדולי האמנים המודרניסטים. סזאן גם קבור בעיר, ואתרים רבים בה מנציחים את מורשתו. כמו כן, נולד בה הבוטנאי ז'וזף פיטון דה טורנפור. בתקופת מלחמת העולם השנייה מספר אמנים יהודים, לרבות אנדרה בלונדל, מצאו מקלט בעיר.

==קישורים חיצוניים==

* 

* 
* 

קטגוריה:פרובאנס-אלפ-קוט ד'אזור: ערים
איילים (עמותה)

שבוע בנייה והתיישבות
כפר הסטודנטים "עדיאל" ב[[אשלים]]
איילים - התיישבות סטודנטים ויזמים היא עמותה שהוקמה בשנת 2002 במטרה לעודד צעירים להתיישב בנגב ובגליל.

==פעילות==
עמותת איילים הוקמה בשנת 2002 על ידי שני צעירים יוצאי צבא, מתן דהן ודני גליקסברג, לזכרם של בני הזוג אייל ויעל שורק שנרצחו בפיגוע בכרמי צור ביוני 2002, במטרה לחזק את מפעל ההתיישבות והמעורבות החברתית בנגב ובגליל. יישום הרעיון מתבצע על ידי הקמת כפרי סטודנטים ויזמים אשר מהווים בסיסי יציאה למעורבות חברתית ולהתיישבות קבע. המטרה היא שכפרים אלה ייצרו בסיס להכרות עם האזור והפוטנציאל הטמון בו.

בתמורה למלגת לימודים ומגורים מוזלים בכפרים, עובד כל סטודנט כ-500 שעות שנתיות עם ילדים מעיירות הפיתוח ומשתתף בפרויקטים של העמותה, כגון – בניית בוסתנים, שיפוץ בתי ספר ומועדוניות.

נכון ל-2013, ישנם כ-650 סטודנטים ו-70 בשנת שירות, המאכלסים 14 כפרי סטודנטים ברחבי הנגב והגליל. הסטודנטים מתגוררים בכפרים: "עדיאל" באשלים, שיזף, דימונה כפרי, דימונה עירוני, אופקים, ירוחם, יכיני, באר שבע, נווה אור, שדרות, מנחמיה, עכו העתיקה, כרמיאל וקריית שמונה. הסטודנטים מתנדבים עם למעלה מ-20,000 ילדים.

העמותה נתמכת על ידי גופים ממשלתיים ותורמים פרטיים מהארץ ומחוצה לה, בראשם המשרד לפיתוח הנגב והגליל, קרן מיראז', הסוכנות היהודית, קרן סקט"א רש"י, החטיבה להתיישבות וקרן היסוד.

העמותה זכתה בפרס יגאל אלון למעשה מופת חלוצי לשנת 2007.

בדצמבר 2014 נחקרו יו"ר העמותה, מתן דהן, וסגנו, דני גליקסברג, במסגרת פרשת השחיתות בישראל ביתנו. בספטמבר 2016 הוחלט להזמינם לשימוע בגין עבירות שוחד והלבנת הון בשנים 2009-2014.

ביוני 2018 הרשיע השופט צבי גורפינקל את מתן דהן בעבירת שוחד וגזר עליו 6 חודשי מאסר שירוצו בדרך של עבודות שירות. כמו כן קבע השופט כי "למרות הרשעתו של הנאשם, נראה כי אין במעשיו כדי לפסול אותו מלשמש חבר ועד בעמותת איילים. הנאשם פעל רבות למען קידום מטרות העמותה, ואין ספק כי המשך שירותו יוסיף ויקדם את המטרות הברוכות שלשמן הוקמה העמותה". באותו הסדר טיעון הורשע גם השדלן (לוביסט) של העמותה, סטיבן לוי, בעבירה של הפרת אמונים בתאגיד. עונשו של לוי נגזר להיות שלושה חודשי מאסר שירוצו בעבודות שירות.

== קישורים חיצוניים ==

* 
* 
* 
* 

==הערות שוליים==

קטגוריה:ארגוני סטודנטים בישראל
קטגוריה:תנועות מיישבות
קטגוריה:זוכי פרס יגאל אלון
קטגוריה:ישראל: עמותות
קטגוריה:ישראל: ארגונים הפועלים לפיתוח הפריפריה